Diari Oficial de la Generalitat Valenciana


Sumari del DOGV 9918, del 20-08-2024 (2024/8195)

RESOLUCIÓ de 30 de juliol de 2024, per la qual s’autoritza una generació de crèdits per ingressos finalistes procedents del Ministeri de Sanitat en el marc del Pla de recuperació, transformació i resiliència del Govern d’Espanya, per import de 4.385.461,97 euros (expedient 10.017/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9918

Data del DOGV
:   20-08-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/8195

CVE
:   AIYK-K-7281-4941

Data del document
:   30-07-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

L’acord de distribució de fons a les comunitats autònomes i l’Institut Nacional de Gestió Sanitària (INGESA) per al finançament de la millora de l’atenció sanitària a pacients amb malalties rares i ELA, en l’exercici 2023, en el marc del Pla de recuperació, transformació i resiliència, va acordar la distribució de crèdit a les comunitats autònomes per import total de 24.107.250 euros, en el marc del component 18, Renovació i ampliació de les capacitats del Sistema Nacional de Salut, inversió 4, Formació de professionals sanitaris i recursos per a compartir coneixement i altres inversions per a millorar l’assistència sanitària a pacients amb malalties rares (C18.I4), i correspon a la Comunitat Valenciana els imports següents:

– 3.318.795,30 euros per a inversions en infraestructures, instal·lacions i equipament encaminades a millorar el diagnòstic i l’assistència sanitària a pacients amb malalties rares.

– 1.066.666,67 euros per al desenrotllament de sistemes d’informació interoperables que donaran suport a l’assistència sanitària a pacients amb malalties rares.

El destí dels fons té com a objectiu la millora de l’assistència sanitària als pacients amb malalties rares (incloent ELA) i les actuacions que cal finançar a càrrec d’este fons són inversions en infraestructures, instal·lacions i equipament.

Per tot això, la Conselleria de Sanitat proposa la generació de crèdits de 4.385.461,97 euros, incloent en l’annex d’inversions reals del programa 412M00 MRR, assistència sanitària, els projectes d’inversió QN140, equipament posada en marxa centres hospitalaris, i ER140, reforma d’edificis centres hospitalaris, i en el programa 413M00 MRR, salut pública, els projectes QN140, ER140 i QI00, equips i material informàtic.

Atesa la regulació tant europea com estatal, relativa a la gestió, comptabilització i obligacions d’informació de les mesures i projectes finançats pel mecanisme recuperació i resiliència en el Pla de recuperació, transformació i resiliència i per a la identificació i seguiment d’estes, pel Decret llei 6/2021 i instruccions posteriors, en l’àmbit de la Generalitat, s’han establit una comptabilització diferenciada dels recursos pressupostaris destinats a la seua execució.

A este efecte i en virtut del que es disposa en l’article 19 del Decret llei 6/2021, del Consell; en l’article 50 de la Llei 1/2015, de 6 de febrer, d’hisenda pública, sector públic instrumental i subvencions, i en els articles 21 i 24 de la Llei 8/2023, de pressupostos de la Generalitat per a l’exercici 2024, i considerant la competència per a resoldre de conformitat amb el que s’establix en la Resolució de 12 de febrer de 2024 (DOGV 9792 de 20 de febrer) de delegació de determinades competències en òrgans d’esta Conselleria d’Hisenda, Economia i Administració Pública, s’adopta la següent

RESOLUCIÓ

*Primer*

Autoritzar una generació de crèdit en el pressupost d’ingressos en la següent aplicació pressupostària 70998, transferència de l’estat àrea de sanitat. MRR, amb codi de fons MR23000011, per un import de total de 4.385.461,97 euros.

*Segon*

Autoritzar la inclusió, en l’annex d’inversions reals del programa 412M00 MRR assistència sanitària, dels projectes d’inversió QN140, equipament posada en marxa centres hospitalaris, i ER140, «Reforma d’edificis centres hospitalaris», i, en el programa 413M00 MRR salut pública, dels projectes QN140, ER140 i QI00, equips i material informàtic.

*Tercer*

Autoritzar una generació de crèdit en el pressupost de gastos, amb el codi de fons MR23000011, en les aplicacions i pels imports que es detallen a continuació:

|  |  |  |
| --- | --- | --- |
| *Aplicació pressupostària* | *Projecte* | *Import* |
| K99657298KS96452 G.412M00.6 | QI000 | 2.089.523,28 |
| B08521355YE26485 G.412M00.6 | QN140 | 663.759,06 |
| R73593015TE13870 G.412M00.6 | ER140 | 968.420,57 |
| U62811978LM23923 G.413M00.6 | QN140 | 558.759,06 |
| I05538456CH84319 G.413M00.6 | ER140 | 15.000,00 |
| B53491329VC57975 G.413M00.6 | QI000 | 90.000,00 |
| Total |  | 4.385.461,97 |

  

*Quart*

A conseqüència de l’import generat s’actualitzen en l’FP3 dels programes 412M00 i 413M00 les dades relatives a l’aplicació d’ingressos 70158.

  

València, 30 de juliol de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública